Lav et referat af nedenstående tekst:

Tekst:
Efter en weekend i sommervejrets tegn, venter nu en mandag, der kan drukne i regn. Det viser DMI’s prognoser. Særligt i Jammerbugt og Vesthimmerland kan der falde rigtig meget regn i løbet af dagen. Fra klokken ni til klokken 17 forventer DMI, at der falder mellem 25 og 35 millimeter regn i Jammerbugt og Vesthimmerland. Der vil også være risiko for lokale skybrud, hvor der kan falde mere end 15 millimeter regn på en halv time. Herunder kan du se dagens vejrudsigt for Nordjylland: Borgere i de berørte områder skal særligt være opmærksom på, at vandet kan samle sig på lavtliggende vejbaner, i viadukter og i kældre, ligesom områder nær åer, søer og vandløb kan blive oversvømmet. DMI opfordrer til, at man lukker vinduer og døre og husker at tilpasse kørselshastigheden til vejforholdene. Herunder kan du se TV 2 Vejrets varsel for skybrud og torden i hele landet. Regn til resten af Nordjylland i eftermiddag Fra klokken 14 til midnat varsler DMI, at Vendsyssel, Læsø, Rebild og Mariagerfjord har risiko for tordenbyger og lokale skybrud. Her kan skybruddene komme helt op på 25 millimeter regn på 30 minutter. Når lyn og torden nærmer sig, er det vigtigt, at man undgår at bade samt undgår at færdes på store, åbne områder som for eksempel fodboldbaner. DMI opfordrer til, at borgere søger ly for tordenvejret indendørs eller i en bil med lukkede døre og vinduer. Søg ikke ly under træer. Kortet herunder viser, hvor der er registreret lynnedslag fra midnat til klokken ni mandag morgen:

Referat:
Torden og skybrud kan ramme flere steder i Nordjylland.